




4.pielikums
Iepirkuma “Ventilācijas sistēmas 
izbūvi MFD Veselības grupā”, nolikumam



LĪGUMPROJEKTS
LĪGUMS Nr. 000000___________
Par Ventilācijas sistēmas izbūve MFD Veselības grupā


	Rīgā, 
	Līguma parakstīšanas datums
ir pēdējā pievienotā droša elektroniskā paraksta
un tā laika zīmoga datums



Sabiedrība ar ierobežotu atbildību „„BALT INFO LAB”, reģistrācijas Nr.40003683476, juridiskā adrese: Rušonu iela 15, Rīga, LV-1057, kuru pamatojoties uz statūtiem, pārstāv valdes loceklis ______________________ (turpmāk – Pasūtītājs), no vienas puses, un
____________________, reģistrācijas Nr.________________, juridiskā adrese: _________ , kuru pamatojoties uz _____________, pārstāv ______________________________ personā, (turpmāk – Izpildītājs), no otras puses, 
abi kopā (turpmāk - Puses), 
pamatojoties uz Pasūtītāja rīkoto iepirkumu „Ventilācijas sistēmas izbūve MFD Veselības grupā” ar identifikācijas Nr. BIL_02-2026 (turpmāk – Iepirkum) rezultātiem un Izpildītāja iesniegto Piedāvājumu, noslēdz šādu līgumu (turpmāk – Līgums):

1. Līguma priekšmets UN TERMIŅŠ
1.1. Pasūtītājs uzdod un Izpildītājs apņemas pret atlīdzību, kvalitatīvi un savlaicīgi veikt ventilācijas sistēmas izbūvi MFD Veselības grupā, (turpmāk – Darbi), MFD Iļģuciema poliklīnikas telpās Buļļu ielā 7, Rīgā un vai MFD Veselības centrs “Zolitūde” Zolitūdes ielā 34, Rīgā (turpmāk – Objekts).
1.2. Līgumam kā neatņemamas sastāvdaļas pievienoti šādi pielikumi:
1.2.1. tehniskā specifikācija (Līguma 1. un/ vai 1.1.pielikums);
1.2.2. finanšu piedāvājums (Līguma 2.pielikums);
1.2.3. tāme (Līguma 3. un/ vai 4.pielikums);
1.2.4. apakšuzņēmēju saraksts (ja tādi tiks piesaistīti) (Līguma 5.pielikums).
1.3. Izpildītājs Darbus Objektā veiks atbilstoši iesniegtajam piedāvājumam, normatīvajos aktos noteiktajām prasībām, ievērojot Līgumā un tā pielikumos ietvertos nosacījumus.
1.4. Līguma izpildes termiņš ne ilgāks par 3 (trīs) mēnešiem no līguma noslēgšanas dienas.

2. LĪGUMCENA 
2.1. Līgumcena ir EUR ______ (summa vārdiem) bez pievienotās vērtības nodokļa, (turpmāk – PVN. PVN 21% apmērā ir  __________ EUR  (summa vārdiem). Kopējā Līgumsumma EUR ________ (summa vārdiem) ar PVN. 
2.2. Līgumā norādītajā cenā  ir iekļautas visas ar Darbu izpildi saistītās izmaksas, kā arī visi nodokļi, nodevas un citi izdevumi, kas saistīti ar Līguma izpildi.
2.3. Ja saskaņā ar LR spēkā esošajiem normatīvajiem aktiem tiek grozīta PVN likme, līgumsumma ar PVN tiek grozīta atbilstoši PVN likmes izmaiņām bez atsevišķas Pušu vienošanās, ņemot par pamatu līgumcenu bez PVN, kas paliek nemainīga, un jauno nodokļa likmi.
  
3. NORĒĶINU KĀRTĪBA
3.1. Izpildītājam 5 (piecu) darba dienu laikā,  pārskaitot samaksas summu uz norādīto bankas kontu, tiek samaksāts avanss 30% (trīsdesmit procentu) apmērā no Līguma 2.1.punktā noteiktās līgumsummas, ja Izpildītājs ir iesniedzis Pasūtītājam rēķinu pieprasītās avansa summas apmērā.
3.2. Galīgo apmaksu par kvalitatīvi izpildīto Darbu Pasūtītājs veic 20 (divdesmit) darba dienu laikā pēc pieņemšanas – nodošanas akta parakstīšanas un Izpildītāja iesniegtā rēķina saņemšanas dienas, pārskaitot samaksas summu uz norādīto bankas kontu.
3.3. [bookmark: _Hlk135473617]Izpildītājs rēķinus sagatavo un iesniedz elektroniski, nosūtot Pasūtītājam uz oficiālo e-pasta adresi: rekini@mfd.lv . Puses atzīst un apstiprina, ka elektroniski sagatavots rēķins ir derīgs bez paraksta saskaņā ar Grāmatvedības likuma 11. panta sesto daļu, ja uz tā norādīta piezīme „Rēķins ir sagatavots elektroniski un ir derīgs bez paraksta”. 
3.4. Izpildītājs, sagatavojot rēķinu, iekļauj iekļauj tajā informāciju ar Pasūtījuma pilnu nosaukumu un numuru, kā arī Līguma numuru un noslēgšanas datumu, un atsauci uz projektu Nr. 4.1.1.3/2/25/A/069 Primārās veselības aprūpes lomas stiprināšana, attīstot infrastruktūru Sabiedrības ar ierobežotu atbildību “BALT INFO LAB”. Ja Izpildītājs nav iekļāvis šajā Līguma punktā noteikto informāciju rēķinā, Pasūtītājam ir tiesības prasīt Izpildītājam veikt atbilstošas korekcijas rēķinā. 
3.5. Puses vienojas, ka rēķins tiek uzskatīts par nogādātu Pasūtītājam un Pasūtītājs to ir saņēmis otrajā darba dienā no dienas, kad tas izsūtīts Pasūtītāja norādīto e-pasta adresi.
3.6. Līgumā noteiktais maksājums ir uzskatāms par izpildītu dienā, kad maksājums ir pārskaitīts no Pasūtītāja  bankas kontā un to var apliecināt ar maksājuma uzdevumu.  
3.7. Ja Pasūtītājs konstatējis Līguma prasībām neatbilstoša un/vai nekvalitatīva Darbu izpildi, par ko Līgumā noteiktā  kārtībā  sastādīts Defektu akts, samaksa tiek  veikta pēc konstatēto trūkumu un nepilnību novēršanas.

4. DARBA PIEŅEMŠANAS-NODOŠANAS KĀRTĪBA
4.1. Darbi uzskatāmi par izpildītiem ar brīdi, kad Puses parakstījušas nodošanas – pieņemšanas aktu, Izpildītājs ir iesniedzis rēķinu un visu dokumentāciju, kas attiecināma uz Darbu izpildi, ja tāda nepieciešama un ir paredzēta LR spēkā esošo normatīvo aktu prasībās. 
4.2. Pasūtītājam ir tiesības neparakstīt pieņemšanas-nodošanas aktu, ja Pasūtītājs konstatējis Līguma prasībām neatbilstošu un/vai nekvalitatīvu Darbu izpildi. Par neatbilstošu un/vai nekvalitatīvu Darbu izpildi tiek sastādīts Defektu akts, kuru paraksta abas Puses. 
4.3. Gadījumā, ja Izpildītājs atsakās parakstīt Defektu akta, akts tiek sastādīts un parakstīts bez Izpildītāja klātbūtnes, un par to tiek veikts ieraksts aktā. Aktu sagatavo un paraksta Pasūtītāja izveidota komisija ne mazāk kā 3 cilvēku sastāvā. Minētais akts ir saistošs Izpildītājam no tā sastādīšanas dienas. 
4.4. Izpildītājs no Defektu akta saņemšanas brīža ne vēlāk kā 5 (piecu) darba dienu laikā, ja Puses nav savstarpēji vienojušās par citu termiņu, novērš konstatētos trūkumus uz sava rēķina. 
4.5. Gadījumā, ja Darbu pieņemšanas laikā Pusēm rodas domstarpības par izpildīto Darbu kvalitāti, Pasūtītāja viedoklis par Darbu kvalitāti, ir noteicošais. Šajā gadījumā Izpildītājam ir tiesības pieaicināt Pasūtītāja akceptētu, no Pusēm neatkarīgu ekspertu, kas sniegs neatkarīgu eksperta slēdzienu par Darbu kvalitāti. Pieaicinātā eksperta izmaksas sedz Puse, kuras apgalvojumi ekspertīzes rezultātā netiek apstiprināti.
4.6. Gadījumā, ja Izpildītājs nepilda savas saistības un nenovērš Pasūtītāja norādītos Darbu kvalitātes defektus, trūkumus un/vai neatbilstības, Pasūtītājam ir tiesības piesaistīt papildus darbaspēku attiecīgo defektu, neatbilstību un trūkumu novēršanas darbu izpildei, Izpildītāja pienākums ir tos apmaksāt.

5. KVALITĀTE UN GARANTIJA
5.1. Izpildītāja atbildība par veiktā Darba un pielietoto izstrādājumu kvalitāti attiecībā uz Līgumā paredzētajiem darbiem tiek noteikta sekojoši:
5.1.1. garantijas laiks Izpildītāja veiktajam Darbam ir 24 (divdesmit četri) mēneši, skaitot no pieņemšanas - nodošanas  akta abpusējas parakstīšanas dienas;
5.1.2. Izpildītāja pielietoto materiālu un iekārtu kvalitāte tiek garantēta saskaņā ar ražotāja noteikumiem, bet šis garantijas laiks nav mazāks par 24 (divdesmit četri) mēnešiem, skaitot no pieņemšanas - nodošanas  akta abpusējas parakstīšanas dienas.
5.2. Izpildītājs garantē, ka Darbu izpildē izmanto tikai jaunus materiālus un tie atbilst visām LR normatīvo aktu prasībām un standartiem attiecībā uz to kvalitāti un drošību, kā arī atbilst ražotāja sniegtajai informācijai un garantijas noteikumiem.  
5.3. Līgumā norādītajā garantijas periodā Izpildītājs apņemas saviem spēkiem un par saviem līdzekļiem novērst visus atklātos izpildītā Darba un tā veikšanai Objektā izmantoto materiālu defektus.
5.4. Izpildītāja pārstāvim Objektā jāierodas 2 (divu) darba dienu laikā pēc rakstiska paziņojuma saņemšanas no Pasūtītāja par garantijas periodā konstatētiem defektiem, lai kopā ar Pasūtītāju sastādītu Defektu aktu.
5.5. Defektu aktā norādītos trūkumus Izpildītājs uz sava rēķina novērš 5 (piecu) darba dienu laikā pēc Defektu akta sastādīšanas. Ja kādu defektu novēršanai ir tehnoloģiski nepieciešams ilgāks laiks, tad konkrēto trūkumu novēršanas termiņi tiek norādīti Pušu pārstāvju sastādītajā Defektu aktā. Ja Pusēm neizdodas vienoties par trūkumu novēršanas termiņiem, Pasūtītājs ir tiesīgs pieprasīt neatkarīgu ekspertīzi, kuras slēdziens attiecībā uz trūkumu un defektu novēršanas termiņu Izpildītājam ir obligāts. Ekspertīzes izmaksas sedz Izpildītājs. 
5.6. Ja Izpildītājs Darba garantijas termiņā atsakās novērst konstatētos defektus vai nenovērš tos savstarpēji nolīgtajā vai ekspertīzes noteiktajā termiņā, Pasūtītājam ir tiesības šo darbu veikšanu uz Izpildītāja rēķina uzdot trešajai personai. 

6. PUŠU ATBILDĪBA UN LĪGUMSODS
6.1. Puses ir atbildīgas par Līguma saistību izpildi atbilstoši Līguma noteikumiem un saskaņā ar LR spēkā esošo normatīvo aktu prasībām.
6.2. Ja Izpildītājs nenodrošina Darbu izpildi Līgumā noteiktajā termiņā vai nepilda citus Līguma nosacījumus, Pasūtītājs ir tiesīgs piemērot līgumsodu 0,1 %  apmērā no Līgumsummas par katru nokavēto dienu, bet ne vairāk kā 10 % (desmit procenti) no Līgumsummas. Veicot Līgumā noteikto maksājumu Pasūtītājs ir tiesīgs ieturēt aprēķināto līgumsodu, piestādot Izpildītājam rēķinu. 
6.3. Ja Pasūtītājs neveic iesniegtā rēķina samaksu Līgumā noteiktajā termiņā, Izpildītājs ir tiesīgs piemērot līgumsodu 0,1 % apmērā no savlaicīgi neapmaksātās rēķina summas par katru nokavēto dienu, bet ne vairāk kā 10 % (desmit procenti) no neapmaksātās rēķina summas.
6.4. Līgumsoda samaksa neatbrīvo Puses no Līguma izpildes un Puses var prasīt kā līgumsoda, tā arī Līguma noteikumu izpildīšanu līdz saistību pilnīgai izpildei.
6.5. Puses ir atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieka/u, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības vai ļaunā nolūkā izdarīto darbību vai nolaidības rezultātā.
6.6. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.

7. IZPILDĪTĀJA SAISTĪBAS
7.1. Kvalitatīvi un savlaicīgi veikt Līguma ietvaros paredzētos Darbus. 
7.2. Izpildītājs apņemas Līgumā noteikto Darbu veikšanai izmantot tikai sertificētus izstrādājumus.
7.3. Izpildītājs, veicot Darbus saskaņā ar noslēgto Līgumu, apņemas ievērot spēkā esošos noteikumus, normatīvus un normas, kas attiecināmi Darbu veikšanu, kā arī Pasūtītāja norādījumus, kas attiecas uz prasībām par veicamajiem Darbiem.
7.4. Izpildītājs pēc Darbu pabeigšanas un nodošanas Pasūtītājam nodrošina Objekta atbrīvošanu no būvgružiem, atkritumiem un Objekta un tam piegulošās teritorijas sakopšanu. 
7.5. Izpildītājs veic darba zonu norobežošanu un nodrošina nepiederošu personu neiekļūšanu Objektā. 
7.6. Izpildītājs ir atbildīgs par darba drošības, elektrodrošības, ugunsdrošības un vides aizsardzības pasākumu veikšanu, ko nosaka LR spēkā esošie normatīvie akti.
7.7. Izpildītājam ir pienākums savlaicīgi rakstiski paziņot Pasūtītājam par visiem apstākļiem un traucējumiem, kas var kavēt Darbu izpildi.
7.8. Izpildītājam ir tiesības saņemt atlīdzību par kvalitatīvi, savlaicīgi un atbilstoši Līguma noteikumiem izpildītajiem un Pasūtītāja pieņemtiem Darbiem.
7.9. Izpildītājam ir tiesības saņemt Līgumā noteikto līgumsodu par Pasūtītāja nepienācīgu Līguma saistību izpildi.

8. PASŪTĪTĀJA SAISTĪBAS
8.1. Pasūtītājs Līguma ietvaros neveic darbības, kas traucē vai var traucēt Darbu izpildi, ja vien tas nav saistīts ar konstatētiem pārkāpumiem Objektā.
8.2. Pasūtītājam ir pienākums savlaicīgi rakstiski paziņot Izpildītājam par visiem no Pasūtītāja atkarīgiem apstākļiem, kas radušies un kas Izpildītājam var traucēt izpildīt Līguma saistības.
8.3. Pasūtītājam ir tiesības jebkurā laikā pārbaudīt Darbu izpildi Objektā.
8.4. Pasūtītājam ir tiesības dot Izpildītājam norādījumus par Līgumā noteikto saistību izpildi. 
8.5. Pasūtītājam ir tiesības piemērot Līgumā noteikto līgumsodu par Izpildītāja nepienācīgu Līguma saistību izpildi.
8.6. Pasūtītājam ir pienākums pieņemt Līgumā noteiktos Darbus, kas izpildīti kvalitatīvi un atbilstoši Līguma un LR spēkā esošo normatīvo aktu prasībām. 
8.7. Pasūtītājam ir pienākums savlaicīgi veikt avansa gala maksājuma apmaksu Līgumā noteiktajā kārtībā un apmērā.

9. [bookmark: _Hlk99447831]LĪGUMA GROZĪJUMI 
9.1. Līgumā un normatīvajos aktos paredzētajos gadījumos, Puses ir tiesīgas izdarīt grozījumus Līguma noteikumos‚ savstarpēji par to vienojoties. Jebkuri grozījumi vai papildinājumi Līgumā izdarāmi  rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
9.2. Līgumu var izbeigt pirms termiņa, abām Pusēm rakstiski par to vienojoties.
9.3. Pasūtītājam ir tiesības vienpusēji izbeigt Līgumu, rakstiski paziņojot par to Izpildītājam rakstiski10 (desmit) dienas iepriekš, šādos gadījumos:
9.3.1. Pasūtītājam iesniegts nepatiesu informāciju saturošs dokuments un/vai Līgums noslēgts uz nepatiesas informācijas pamata
9.3.2. Izpildītājs veic darbības, kas ir pretrunā ar LR spēkā esošajiem normatīvajiem aktiem in noslēgtā Līguma noteikumiem.
9.3.3. Izpildītājs normatīvajos aktos noteiktajā kārtībā ir atzīts par maksātnespējīgu, apturēta vai pārtraukta Izpildītāja saimnieciskā darbība vai pieņemts lēmums par Izpildītāja likvidāciju.
9.3.4. Izpildītājs Līgumā noteikto izpildes termiņu kavē vairāk kā 10 (desmit) kalendārās dienas un nav sazinājies ar Pasūtītāju par radušos situāciju. 
9.3.5. Līgumu nav iespējams izpildīt, jo Līguma izpildes laikā Izpildītājam ir piemērotas  starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas atbilst Starptautisko un LR nacionālo sankciju likuma 111. trešajā daļā noteiktajam.
9.4. Noslēgtā Līguma 9.3.punktā noteiktajos gadījumos Izpildītājs atmaksā visus radušos tiešos zaudējumus, kas minēti Pasūtītāja rakstiski sagatavotā un Izpildītājam iesniegtajā radušos zaudējumu aprēķinā.
9.5. Līguma izbeigšanas gadījumā Puses savstarpēji vienojoties sagatavo pieņemšanas – nodošanas aktu par izpildītajiem Darbiem Objektā un veicamo samaksu par šiem Darbiem. Puses pieņemšanas – nodošanas aktu paraksta 5 (piecu) darba dienu laikā.
9.6. Izpildītājam ir tiesības vienpusēji izbeigt noslēgto Līgumu, ja Pasūtītājs bez pamatota iemesla kavē Darbu izpildi ar savu darbību vai bezdarbību un nepilda citus Līgumā noteiktos noteikumus.

10. NEPĀRVARAMA VARA
10.1. Par nepārvaramas varas apstākļiem atzīstami tādi neatkarīgi apstākļi, kurus Puses nevarēja paredzēt un novērst saprātīgiem līdzekļiem. Pie tādiem apstākļiem pieskaitāmi: ugunsgrēki, kara darbība un stihiskas nelaimes (plūdi, zemestrīces un citas dabas parādības), kas nav pakļautas saprātīgai kontrolei, kavē un/vai padara neiespējamu Līguma izpildi. 
10.2. Puses tiek atbrīvotas no atbildības par daļēju vai pilnīgu Līguma neizpildi, ja neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā. 
10.3. Pusēm, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē otra Puse 3 (trīs) dienu laikā no šo apstākļu iestāšanās brīža.
10.4. Nepārvaramas varas iestāšanās gadījumā Līguma saistību izpilde tiek pagarināta par laika periodu, kurā darbojušies nepārvaramas varas apstākļi.
10.5. [bookmark: _Hlk135475369]Ja nepārvaramas varas dēļ Līgums nedarbojas ilgāk par 30 (trīsdesmit) kalendārajām dienām, katrai Pusei ir tiesības vienpusējā kārtā atkāpties no Līguma izpildes.

11. STRĪDU RISINĀŠANAS KĀRTĪBA
11.1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu. 
11.2. Ja Puses nespēj vienoties 30 (trīsdesmit) darba dienu laikā, tad jebkurš strīds, nesaskaņas vai prasības, kas izriet no Līguma, vai kas skar to, vai tā pārkāpšanu, izbeigšanu vai spēkā esamību, tiks risināts tiesā LR normatīvajos aktos noteiktajā kārtībā.
 
12. APAKŠUZŅĒMĒJI UN APAKŠUZŅĒMĒJU NOMAIŅA UN JAUNA APAKŠUZŅĒMĒJU PIESAISTE
12.1. Līguma izpildē Izpildītāja iesaistītā Iepirkuma piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu. 
12.2. Izpildītājs nav tiesīgs bez saskaņošanas ar Pasūtītāju veikt Izpildītāja iesniegtajā Iepirkumu dokumentācijā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem. 
12.3. Izpildītāja Iepirkumā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt Izpildītāja Iepirkuma piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām.
12.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Izpildītāja Iepirkuma piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
12.5. Pasūtītājs Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja pēc PIL 42.panta „Kandidātu un Pretendentu izslēgšanas noteikumi”, un Starptautisko un Latvijas Republikas nacionālo sankciju likuma 11¹.panta pirmajā daļā minētie izslēgšanas noteikumi, vai uz Pretendentu, kuram būtu piešķiramas līguma slēgšanas tiesības, neattiecas PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos minētie izslēgšanas nosacījumi, kā arī Starptautisko un Latvijas Republikas nacionālo sankciju likumā noteiktie ierobežojumi.
12.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

13. CITI NOTEIKUMI
13.1. Gadījumos, kas nav paredzēti Līgumā, Puses rīkojās saskaņā ar  Latvijas Republikas spēkā esošajiem normatīvajiem aktiem.
13.2. Puses ar saviem parakstiem apliecina, ka tām ir saprotams Līguma saturs un nozīme, tās atzīst Līguma noteikumus.
13.3. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses, norēķinu rekvizītu vai citas būtiskas kontaktinformācijas maiņu.

13.4. Pasūtītāja kontaktpersona: ____________________, tālrunis ______________, e-pasta adrese: ____________________.

13.5. Izpildītāja kontaktpersona: ____________________, tālrunis ______________,  e-pasta adrese: ____________________.

13.6. Līgums sagatavots latviešu valodā elektroniskā formātā un parakstīts ar drošu elektronisko parakstu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. 

14. PUŠU REKVIZĪTI UN PARAKSTI






DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

DARBA UZDEVUMS
„VENTILĀCIJAS SISTĒMAS IZBŪVE MFD VESELĪBAS GRUPĀ”
identifikācijas Nr.  BIL_02-2026
1. VISPĀRĒJĀ INFORMĀCIJA
	Pasūtītājs
	Sabiedrība ar ierobežotu atbildību „Balt Info Lab”

	Nodokļu maksātāja reģistrācijas Nr.
	40003683476

	Pasūtītāja adrese
	Rušonu iela 15 Rīga, LV-1057

	Objekta atrašanās vieta
	Buļļu ielā 7, Rīgā, MFD Iļģuciema poliklīnika



1. Darba uzdevuma mērķis ir nodrošināt atbilstošu iekštelpu mikroklimatu un gaisa apmaiņu ārstniecības iestādes telpās, izbūvējot ventilācijas sistēmu ģimenes ārstu praksēs, procedūru kabinetā, reģistratūrā un uzgaidāmajā telpā.
[bookmark: _Hlk152758940_Copy_1]2. Iepirkuma priekšmets ir Ventilācijas sistēmas izbūve ģimenes ārstu praksēs Buļļu ielā 7, Rīga (turpmāk – Darbi), ietverot sekojošo: 
2.1. Piedāvājumā ir jāiekļauj visi būvdarbi, materiāli, palīgmateriāli un mehānismi, kas nepieciešami Darbu nodrošināšanai, lai izpildītu Darbus pilnā apmērā, kaut arī tas nav uzskaitīts iepriekš minētajos darbos. (Ja Pretendents konstatē, ka darbu pilnīgai izpildei nepieciešamas papildu pozīcijas, tās jāiekļauj piedāvājumā atsevišķā sadaļā ar detalizētu pamatojumu. Pēc līguma noslēgšanas papildu izmaksas netiek apmaksātas, ja tās bija objektīvi paredzamas iepirkuma brīdī.).
2.2. Darbu izpildes tāme jāsagatavo atbilstoši LR spēkā esošo normatīvo aktu prasībām.
2.3. Izpildot Darbus, jāievēro visas spēkā esošajos normatīvajos aktos noteiktās tehniskās, sanitārās, vides aizsardzības, ugunsdrošības, darba drošības u.c. prasības.
2.4. Darbu izpildes laikā jānorobežo bīstamās darbības zonas, ja tas nepieciešams drošības nodrošināšanai.
2.5. Darbu izpildītājs nodrošina bez papildu maksas izpildīto Darbu  nepilnību novēršanu, ja tādas konstatētas un iepriekš ir parakstīts defektu akts.
2.6. Darbu izpildītājs nekavējoties ziņo par jebkādiem Darbu izpildes iespējamiem kavējumiem, ja tādi radušies vai varētu rasties.
3. Papildus informācija par darbu izpildes kārtību
3.1. Darbu organizācija
3.1.1. Būvdarbi veicami MFD poliklīnikas telpās, nodrošinot ārstniecības iestādes nepārtrauktu darbību un pacientu apkalpošanas procesa netraucētu norisi.
3.1.2. Darbi organizējami secīgi un pa posmiem, iepriekš saskaņojot darbu izpildes grafiku ar Pasūtītāju.
3.1.3. Darbu izpildītājs izstrādā un pirms darbu uzsākšanas iesniedz Pasūtītājam saskaņošanai detalizētu darbu organizācijas plānu, kurā norādīti darbu posmi, termiņi, drošības pasākumi un iespējamie ierobežojumi.
3.2. Atbildība un drošība
3.2.1. Darbu izpildītājs pilnā apmērā atbild par:
· pacientu, apmeklētāju un personāla drošu, netraucētu un brīvu pārvietošanos;
· darba zonu norobežošanu un marķēšanu;
· darba drošības un ugunsdrošības prasību ievērošanu;
· MFD poliklīnikas darbības nepārtrauktības nodrošināšanu darbu izpildes laikā.
3.2.2. Darbu izpildītājs nodrošina, ka tā personāls ievēro Pasūtītāja iekšējās kārtības noteikumus un citus saistošos normatīvos aktus.
3.3. Darbu izpildes laiks un ierobežojumi
3.3.1. Darbi veicami darba dienās no plkst. 8:15 līdz 17:00, ja vien ar Pasūtītāju nav rakstiski saskaņots citādi.
3.3.2. Darbi, kas rada paaugstinātu trokšņa līmeni, vibrāciju, putekļus vai citus ārstniecības procesam traucējošus faktorus, veicami ārpus MFD poliklīnikas darba laika vai citā ar Pasūtītāju iepriekš rakstiski saskaņotā laikā.
3.3.3. Inženierkomunikāciju (tai skaitā elektroapgādes, ūdensapgādes, kanalizācijas, ventilācijas u.c.) atslēgšana pieļaujama tikai pēc iepriekšējas rakstiskas saskaņošanas ar Pasūtītāju, norādot plānoto atslēguma laiku un ilgumu.
3.4. Putekļu un piesārņojuma kontrole
3.4.1. Darbu izpildītājs nodrošina darba zonas hermētisku norobežošanu, putekļu izolāciju un piesārņojuma izplatīšanās novēršanu ārstniecības zonās.
3.4.2. Pēc katras darba dienas Darbu izpildītājs nodrošina darba zonas uzkopšanu un drošas vides atjaunošanu.
3.4.3. Aizliegts izmantot tehnoloģijas vai materiālus, kas rada pārmērīgu piesārņojuma risku ārstniecības iestādes telpās, ja vien tas nav iepriekš saskaņots ar Pasūtītāju.
3.5. Atkritumu apsaimniekošana
3.5.1. Darbu izpildes laikā radušos būvniecības atkritumu savākšana un izvešana organizējama regulāri, nepieļaujot to uzkrāšanos MFD poliklīnikas telpās vai teritorijā.
3.5.2. Darbu izpildītājs nodrošina atkritumu apsaimniekošanu atbilstoši normatīvo aktu prasībām un uzrāda spēkā esošu līgumu ar licencētu atkritumu apsaimniekotāju.
3.5.3. Atkritumu izvešana nedrīkst traucēt pacientu plūsmu un ārstniecības iestādes darbību.
3.6. Atbildība par bojājumiem
3.6.1. Darbu izpildītājs pilnā apmērā atbild par jebkādiem bojājumiem MFD poliklīnikas telpām, inženierkomunikācijām, aprīkojumam vai trešo personu īpašumam, kas radušies darbu izpildes rezultātā.
3.6.2. Konstatētie bojājumi novēršami nekavējoties par Darbu izpildītāja līdzekļiem.
4. Kopējais izpildes termiņš MFD poliklīnikas koplietošanas telpu pielāgošanai vides pieejamības nodrošināšanai ir ne garāks par 3(trīs) mēnešiem. 
5. Darbu izpildītājs ir atbildīgs par iepirkuma priekšmetu kopumā.
6. Veiktajiem būvdarbiem garantijas termiņš ir ne mazāks kā 24 (divdesmit četri) mēneši no nodošanas–pieņemšanas akta parakstīšanas dienas. Uzstādītajām iekārtām garantija tiek nodrošināta saskaņā ar ražotāja noteikumiem, bet ne mazāk kā 24 mēnešus.
1. stāvs
Reģistratūras uzgaidāmā telpa:
· Ventilācijas sistēmas izbūve darba vides mikroklimata uzlabošanai un pacientu plūsmas apkalpošanas nodrošināšanai; 
· Kondicionēšanas sistēmas uzstādīšana, lai uzturētu komfortablu temperatūru pacientu gaidīšanas zonā. 
Koplietošanas gaitenis (savieno ieeju ar ārstu kabinetiem):
· Ventilācijas sistēmas izbūve, lai nodrošinātu pietiekamu gaisa apmaiņu gaitenī pie ārstu kabinetiem, kas iesaistīti projektā.
2. stāvs
	Ģimenes ārstu prakšu telpas:
· Ģimenes ārsta Kozicka prakses telpas – kab. 211/212.
· Ģimenes ārsta Pozņaka prakses telpas – kab. 221/222.
Tiek paredzēta ventilācijas sistēmas izbūve ārstniecības telpās, nodrošinot piemērotu gaisa apmaiņu un kvalitāti. 
	Koplietošanas gaitenis
· Ventilācijas sistēmas izbūve, nodrošinot pietiekamu gaisa apmaiņu  gaitenī pie ārstu kabinetiem, kas iesaistīti projektā.
· Kondicionēšanas sistēmas uzstādīšana, lai nodrošinātu komfortablu iekštelpu klimatu.
Veicamie darbi
Izpildītājam jānodrošina:
1. Ventilācijas sistēmas tehniskā risinājuma izstrāde atbilstoši spēkā esošajiem normatīvajiem aktiem.
2. Nepieciešamās dokumentācijas sagatavošana un saskaņošana (ja piemērojams).
3. Ventilācijas iekārtu, gaisa vadu un difuzoru piegāde un montāža.
4. Kondicionēšanas sistēmas piegāde un montāža.
5. Elektroapgādes pieslēgumu izbūve ventilācijas sistēmas darbības nodrošināšanai.
6. Sistēmas regulēšana, testēšana un ieregulēšana.
7. Izpilddokumentācijas sagatavošana (iekārtu pases, garantijas dokumenti, tehniskie apraksti u.c.).
Darbi veicami tā, lai netraucētu ārstniecības iestādes darbību vai arī saskaņā ar pasūtītāja noteiktu darbu organizācijas grafiku.
Darbu ierobežojumi
· Telpu kosmētiskā apdare (sienu krāsošana u.c.) netiek paredzēta, izņemot lokālu atjaunošanu ventilācijas sistēmas izbūves vietās.
· Jānodrošina minimāla iejaukšanās esošajās konstrukcijās.
· Darbi veicami, ievērojot higiēnas, darba drošības un ugunsdrošības prasības ārstniecības iestādē.
Nodošanas–pieņemšanas kārtība un kritēriji
Darbi tiek uzskatīti par pabeigtiem, ja:
· ventilācijas sistēma un kondicionēšanas sistēma ir pilnībā izbūvēta un funkcionējoša;
· nodrošināta normatīvajām prasībām atbilstoša gaisa apmaiņa ārstniecības telpās;
· veikta sistēmas ieregulēšana un pārbaude;
· pasūtītājam nodota pilna izpilddokumentācija;
· parakstīts nodošanas–pieņemšanas akts.
Izpildītājs nodrošina garantiju atbilstoši līguma nosacījumiem un spēkā esošajiem normatīvajiem aktiem.

	
 _________________________
(amata nosaukums)
	
________________________
(paraksts)
	
__________________
(paraksta atšifrējums)

	

2026.gada ______________

DARBA UZDEVUMS
„VENTILĀCIJAS SISTĒMAS IZBŪVE MFD VESELĪBAS GRUPĀ”
identifikācijas Nr.  BIL_02-2026
1. VISPĀRĒJĀ INFORMĀCIJA
	Pasūtītājs
	Sabiedrība ar ierobežotu atbildību „Balt Info Lab”

	Nodokļu maksātāja reģistrācijas Nr.
	40003683476

	Pasūtītāja adrese
	Rušonu iela 15 Rīga, LV-1057

	Objekta atrašanās vieta
	Zolitūdes ielā 34, Rīgā, , MFD Veselības centrs “Zolitūde”


1. Darba uzdevuma mērķis ir nodrošināt atbilstošu iekštelpu mikroklimatu un gaisa apmaiņu ārstniecības iestādes telpās, izbūvējot ventilācijas sistēmu ģimenes ārstu praksēs, procedūru kabinetā, reģistratūrā un uzgaidāmajā telpā.
[bookmark: _Hlk152758940]2. Iepirkuma priekšmets ir Ventilācijas sistēmas izbūve MFD Veselības grupā, Rīga (turpmāk – Darbi), ietverot sekojošo: 
2.1. Piedāvājumā ir jāiekļauj visi būvdarbi, materiāli, palīgmateriāli un mehānismi, kas nepieciešami Darbu nodrošināšanai, lai izpildītu Darbus pilnā apmērā, kaut arī tas nav uzskaitīts iepriekš minētajos darbos. (Ja Pretendents konstatē, ka darbu pilnīgai izpildei nepieciešamas papildu pozīcijas, tās jāiekļauj piedāvājumā atsevišķā sadaļā ar detalizētu pamatojumu. Pēc līguma noslēgšanas papildu izmaksas netiek apmaksātas, ja tās bija objektīvi paredzamas iepirkuma brīdī.).
2.2. Darbu izpildes tāme jāsagatavo atbilstoši LR spēkā esošo normatīvo aktu prasībām.
2.3. Izpildot Darbus, jāievēro visas spēkā esošajos normatīvajos aktos noteiktās tehniskās, sanitārās, vides aizsardzības, ugunsdrošības, darba drošības u.c. prasības.
2.4. Darbu izpildes laikā jānorobežo bīstamās darbības zonas, ja tas nepieciešams drošības nodrošināšanai.
2.5. Darbu izpildītājs nodrošina bez papildu maksas izpildīto Darbu  nepilnību novēršanu, ja tādas konstatētas un iepriekš ir parakstīts defektu akts.
2.6. Darbu izpildītājs nekavējoties ziņo par jebkādiem Darbu izpildes iespējamiem kavējumiem, ja tādi radušies vai varētu rasties.
3. Papildus informācija par darbu izpildes kārtību
3.1. Darbu organizācija
3.1.1. Būvdarbi veicami MFD Veselības centra telpās, nodrošinot ārstniecības iestādes nepārtrauktu darbību un pacientu apkalpošanas procesa netraucētu norisi.
3.1.2. Darbi organizējami secīgi un pa posmiem, iepriekš saskaņojot darbu izpildes grafiku ar Pasūtītāju.
3.1.3. Darbu izpildītājs izstrādā un pirms darbu uzsākšanas iesniedz Pasūtītājam saskaņošanai detalizētu darbu organizācijas plānu, kurā norādīti darbu posmi, termiņi, drošības pasākumi un iespējamie ierobežojumi.
3.2. Atbildība un drošība
3.2.1. Darbu izpildītājs pilnā apmērā atbild par:
· pacientu, apmeklētāju un personāla drošu, netraucētu un brīvu pārvietošanos;
· darba zonu norobežošanu un marķēšanu;
· darba drošības un ugunsdrošības prasību ievērošanu;
· MFD Veselības centra darbības nepārtrauktības nodrošināšanu darbu izpildes laikā.
3.2.2. Darbu izpildītājs nodrošina, ka tā personāls ievēro Pasūtītāja iekšējās kārtības noteikumus un citus saistošos normatīvos aktus.
3.3. Darbu izpildes laiks un ierobežojumi
3.3.1. Darbi veicami darba dienās no plkst. 8:15 līdz 17:00, ja vien ar Pasūtītāju nav rakstiski saskaņots citādi.
3.3.2. Darbi, kas rada paaugstinātu trokšņa līmeni, vibrāciju, putekļus vai citus ārstniecības procesam traucējošus faktorus, veicami ārpus MFD Veselības centra darba laika vai citā ar Pasūtītāju iepriekš rakstiski saskaņotā laikā.
3.3.3. Inženierkomunikāciju (tai skaitā elektroapgādes, ūdensapgādes, kanalizācijas, ventilācijas u.c.) atslēgšana pieļaujama tikai pēc iepriekšējas rakstiskas saskaņošanas ar Pasūtītāju, norādot plānoto atslēguma laiku un ilgumu.
3.4. Putekļu un piesārņojuma kontrole
3.4.1. Darbu izpildītājs nodrošina darba zonas hermētisku norobežošanu, putekļu izolāciju un piesārņojuma izplatīšanās novēršanu ārstniecības zonās.
3.4.2. Pēc katras darba dienas Darbu izpildītājs nodrošina darba zonas uzkopšanu un drošas vides atjaunošanu.
3.4.3. Aizliegts izmantot tehnoloģijas vai materiālus, kas rada pārmērīgu piesārņojuma risku ārstniecības iestādes telpās, ja vien tas nav iepriekš saskaņots ar Pasūtītāju.
3.5. Atkritumu apsaimniekošana
3.5.1. Darbu izpildes laikā radušos būvniecības atkritumu savākšana un izvešana organizējama regulāri, nepieļaujot to uzkrāšanos MFD Veselības centra telpās vai teritorijā.
3.5.2. Darbu izpildītājs nodrošina atkritumu apsaimniekošanu atbilstoši normatīvo aktu prasībām un uzrāda spēkā esošu līgumu ar licencētu atkritumu apsaimniekotāju.
3.5.3. Atkritumu izvešana nedrīkst traucēt pacientu plūsmu un ārstniecības iestādes darbību.
3.6. Atbildība par bojājumiem
3.6.1. Darbu izpildītājs pilnā apmērā atbild par jebkādiem bojājumiem MFD Veselības centra telpām, inženierkomunikācijām, aprīkojumam vai trešo personu īpašumam, kas radušies darbu izpildes rezultātā.
3.6.2. Konstatētie bojājumi novēršami nekavējoties par Darbu izpildītāja līdzekļiem.
4. Kopējais izpildes termiņš MFD Veselības centra koplietošanas telpu pielāgošanai vides pieejamības nodrošināšanai ir ne garāks par 3(trīs) mēnešiem. 
5. Darbu izpildītājs ir atbildīgs par iepirkuma priekšmetu kopumā.
6. Veiktajiem būvdarbiem garantijas termiņš ir ne mazāks kā 24 (divdesmit četri) mēneši no nodošanas–pieņemšanas akta parakstīšanas dienas. Uzstādītajām iekārtām garantija tiek nodrošināta saskaņā ar ražotāja noteikumiem, bet ne mazāk kā 24 mēnešus.
Ārstniecības telpas (kab. 15/15a):
· Ventilācijas sistēmas izbūve ārstniecības telpās, paredzot nepārtrauktu svaigā gaisa pieplūdi;
· Autonomas mehāniskās ventilācijas sistēmas izveide, pievienojot autonomu ventilācijas agregātu pie esošajiem gaisa vadiem;
· Nodrošināt stabilu iekštelpu mikroklimatu, novēršot krasas temperatūras svārstības;
· Nodrošināt atbilstošu gaisa kvalitāti ārstniecības pakalpojumu sniegšanai.
Koplietošanas gaitenis (2. stāvs):
· Ventilācijas sistēmas izbūve, nodrošinot pietiekamu un nepārtrauktu gaisa apmaiņu;
· Sistēmas pieslēgšana pie autonomā ventilācijas risinājuma, nodrošinot vienmērīgu gaisa plūsmu visā zonā.
Veicamie darbi
Izpildītājam jānodrošina:
1. Ventilācijas sistēmas tehniskā risinājuma izstrāde, paredzot autonomu ventilācijas agregātu un tā integrāciju esošajā sistēmā;
2. Nepieciešamās dokumentācijas sagatavošana un saskaņošana (ja piemērojams);
3. Ventilācijas agregāta piegāde un uzstādīšana;
4. Esošo gaisa vadu pielāgošana un pieslēgšana jaunajai sistēmai;
5. Gaisa sadales elementu (difuzoru, restu u.c.) piegāde un montāža;
6. Elektroapgādes pieslēgumu izbūve ventilācijas sistēmas darbības nodrošināšanai;
7. Sistēmas regulēšana, testēšana un ieregulēšana;
8. Izpilddokumentācijas sagatavošana (iekārtu pases, garantijas dokumenti, tehniskie apraksti u.c.).
Darbi veicami tā, lai netraucētu ārstniecības iestādes darbību vai arī saskaņā ar pasūtītāja noteiktu darbu organizācijas grafiku.
Darbu ierobežojumi
· Telpu kosmētiskā apdare (sienu krāsošana u.c.) netiek paredzēta, izņemot lokālu atjaunošanu ventilācijas sistēmas izbūves vietās.
· Darbi veicami, ievērojot higiēnas, darba drošības un ugunsdrošības prasības ārstniecības iestādē.
Nodošanas–pieņemšanas kārtība un kritēriji
Darbi tiek uzskatīti par pabeigtiem, ja:
· izbūvēta autonoma ventilācijas sistēma ar ventilācijas agregātu;
· nodrošināta nepārtraukta svaigā gaisa pieplūde ārstniecības telpās;
· novērstas krasas temperatūras svārstības un nodrošināts stabils mikroklimats;
· ventilācijas sistēma ir pilnībā funkcionējoša un ieregulēta;
· pasūtītājam nodota pilna izpilddokumentācija;
· parakstīts nodošanas–pieņemšanas akts.

Izpildītājs nodrošina garantiju atbilstoši līguma nosacījumiem un spēkā esošajiem normatīvajiem aktiem.


	
 _________________________
(amata nosaukums)
	
________________________
(paraksts)
	
__________________
(paraksta atšifrējums)

